18 எனவே, நான் என் சினத்தை அவர்கள்மேல் கொட்டினேன்.  ஏனெனில் அவர்கள் அந்த நாட்டில் இரத்தம் சிந்தி,  அதனைத் தெய்வச் சிலைகளால் தீட்டுப்படுத்தினர். 19 நான் அவர்களை வேற்றினத்தாரிடையே சிதறடித்தேன்.  அவர்கள் நாடுகளெங்கும் சிதறுண்டு போயினர்.  அவர்களின் நடத்தைக்கேற்பவும், செயல்களுக்கேற்பவும் அவர்களுக்குத் தீர்ப்பிட்டேன். 20 வேற்றினத்தாரிடையே அவர்கள் எங்குச் சென்றாலும்  என் திருப்பெயரைத் தீட்டுப்படுத்தினர். 